Антуан Ангелов (<https://www.linkedin.com/in/antouan/>) е предприемач и иноватор с над 30 години опит в областта на соларната и възобновяемата енергия, ИТ и комуникациите, роботиката и изкуственият интелект. Той е работил за различни компании, включително AKCOME Europe GmbH (в момента), Kontrax JSC, OnboardCRM, CoresNET, Lancom Bulgaria, Tornado Systems (Romania), Tripp Lite Manufacturing (USA).

Г-н Ангелов е основател и съсобственик на няколко стартъпа, включително Coresnet ([www.coresnet.bg](http://www.coresnet.bg)) - интернет и кабелен доставчик, Lancom Bulgaria Ltd (www.lancombg.com) - дистрибутор на ИТ и комуникационно оборудване, Novacom Group Ltd. ([www.novacom.bg](http://www.novacom.bg)) и др.

В образователната си история, г-н Ангелов има докторска степен по изкуствен интелект в Техническия университет – София в професионално направление: “Комуникационна и компютърна техника”, научна специалност: „Системи с изкуствен интелект" към факултета „Компютърни Системи и Технологии“ - катедра „Информационни технологии в индустрията“.

Има професионална диплома по мениджмънт от The Open University – UK, a висшето си образование завършва в УНСС, София където има образователна степен „Магистър“ по „Маркетинг и мениджмънт“, специалност „Мениджмънт“. Средното специално образование придобива в техникум "С.М.Киров" със специалност „роботика“ и разширено изучаване на немски език.

Г-н Ангелов е сертифициран одитор по ISO 9001:2000 както и автор на няколко публикации в IEEE Xplore, включително "Emerging and secured mobile ad-hoc wireless network (MANET) for SWARM applications", "Colony Intelligence for Autonomous Wheeled Robot Path Planning", "Analysis of swarm application layer protocols (SALP) used in event-driven communication", "Protocol stack for hybrid short-range modular wireless transceiver".

Той е също така автор на полезен модел регистриран в българското патентно ведомство на тема: "Система за пренос на данни между два и повече сървъра". Полезният модел е използван в проекта за облачна интеграция - „eHub“ съвместно с „Контракс“ АД и получава “Seal of Excellence”, като качествен етикет, въведен от „Horizon 2020“ - рамковата програма на ЕС за научни изследвания и иновации (2014-2020). През 2023 г. проекта е одобрен за финансиране по „Плана за възстановяване и устойчивост“ на Република България в подкрепа за иновативни МСП, отличени с „Печат за високи постижения“ („Seal of Excellence“) заедно с [няколко др. високотехнологични и иновативни проекта](https://www.mig.government.bg/wp-content/uploads/2023/08/spisak-odobreni.pdf) от България.

Г-н Ангелов има практически опит в областта на ИТ и комуникациите, облачните услуги (SAAS, PAAS) и мрежовите и телекомуникационните технологии с познания по схематично разбиране, програмиране и разработка на софтуер (python, ruby, C ++), ETL и data lake, како и интеграция с облачни решения.

В личните си умения и компетенции, г-н Ангелов отлично владее английски език, добре владее руски и има основни познания по немски език. Той има изключителни междуличностни и комуникационни умения, опит в мултикултурна среда и мултинационална компания. Той има отлични умения за координация на екип в различни отдели. Г-н Ангелов е опитен в прегледа и подбора на висококачествени служители, планиране и бюджетиране на бизнеса. Той има отлични преговорни уменияи се е доказал като успешен тийм билдър и лидер в компаниите, които е създал през годините.

Неговите хобита включват електромобилност и възобновяеми източници, роботика, SMART home, IOT, безжична (WLAN) технология и радиокомуникации, AI програмиране. Г-н Ангелов има собствен YouTube канал @liveboxBG с над 2000 абоната и личен блог на [www.antouan.com](http://www.antouan.com)